મધ્યપ્રદેશના રિવાના એક બાળક નીલકંઠ દુબેનો વીડિયો સોશિયલ મીડિયા પર ફરી વાઇરલ થઈ રહ્યો છે. નીલકંઠને પાંચમા ધોરણમાં 93 ટકા આવ્યા છે, છતાં ટ્રેનમાં છાપાં વેચવા મજબૂર છે. આ મજબૂરીનું કારણ છે, પિતાનું દેહાંત. આ જ કારણે 10 વર્ષની કુમળી ઉંમરે કાળી મજૂરી કરી નીલકંઠ બે ભાઈને ભણાવે છે અને પરિવારને આર્થિક મદદ કરે છે. નિલકંઠ કહે છે કે, બ્રાહ્મણ હોવાથી તે જનરલ કેટેગરીમાં આવે છે, તો સ્કોલરશિપ ક્યાંથી મળે? આ સાથે જ તે કહે છે કે, સ્કોલરશિપ ન મળે તો શું થયું પણ તે કોન્ફિડન્સથી ભણે છે. મહત્વની વાત છે કે, હાલ છઠ્ઠા ધોરણમાં ભણતો નીલકંઠ ખૂબ જ હોશિયાર છે. તે કહે છે કે, દસમા ધોરણ સુધીના કોઈપણ સવાલનો જવાબ તે આપવા માટે સક્ષમ છે. તે સ્વીકારે છે કે, અંગ્રેજી અને ગણિત વિષયમાં તે થોડો કાચો છે.